Haakon Lie besatt ikke lenger den mektige stillingen som partisekretær på Youngstorget, og NSFs Ingvald Haugen hadde vært død i ti år. Etter at Gerhardsen og AP måtte forlate regjeringskontorene og Borten tok over i 1965 fikk man nytt handlingsrom. Under de nye politiske betingelsene var Oskar Hedin blant krigsseilere som – nok en gang – gjorde et framstøt for å bli hørt. Hos Furubotn på Ljansbruket arbeidet veteranene for å stable en ny organisasjon på beina.